title: https://risaleoku.com/oku/osasamusa/90
article: قارشى شفقتلى و رحمتلى مكرّر تلطيفلرى، خصوصيله بو عصريمزه باقان تهديداتى ايچنده ظالملرينه مِثلى گورولمهمش بر حالتده، صانكه فَزَعِ أكبردن بر نمونهيى آڭديران سماوى بر جهنّمله آلتى يدى سنهدن بَرى متماديًا فرياد و فغان ايتديرمسى و كذا مظلوملرينڭ بو عصردهكى كلّى فردلرى باشنده رسالهِٔ النور طلبهلرينڭ بولونماسى و حقيقةً بو طلبهلرى ده اُممِ سالفهنڭ أنبيالرينه ويريلن نجاتلر گبى پك بيوك عمومى و خصوصى نجاتلره مظهر ايتمهسى و معارضلرى اولان دينسزلرڭ جهنّمى عذابله طوقاتلانملرينى گوسترمسى، هم ايكى گوزل و لطيف حاشيهلرله خاتمه ويريلمك صورتيله چيچگڭ تمام ايديلمسى، بو فقير طلبهڭز خسروى او قدر بيوك بر سرورله صوڭسز بر شكره سَوق ايتدى كه· بو گوزل چيچگڭ ويرديگى سَوينج و سرورى مدّتِ عمرمده حسّ ايتمديگمى سَوْگيلى استاديمه عرض ايتديگم گبى، قارداشلريمه ده كرّاتله سويلهمشم. جنابِ حق، ضعيف و تحمّلسز اوموزلرينه پك عظمتلى بارِ ثقيل تحميل ايديلن سز سَوْگيلى استاديمزدن أبديًا راضى اولسون. و يوكلريڭزى تخفيف ايتمكله يوزلريڭزى أبده قدر گولديرسون آمين.
  أوت سَوْگيلى استادم، بز اللّٰهدن، قرآندن، حبيبِ ذىشاندن و رسالهِٔ النوردن و قرآن دلاّلى سز سَوْگيلى استاديمزدن أبديًا راضىيز. و إنتسابمزدن هيچ بر جهتله پيشمانلغمز يوق. هم قلبمزده ذرّه قدر كوتولك ايتمك ايچون نيّت يوق. بز آنجق اللّٰهى و رضاسنى ايستهيورز. گون گچدكجه، رضاسى ايچنده، جنابِ حقّه وصلت إشتياقلرينى قلبمزده تكثيف ايدييورز. بِلا إستثنا بزه فنالق ايدنلرى جنابِ حقّه ترك ايتمكله عفو ايتمك و بِالعكس بزه ظلم ايدن او ظالملر ده داخل اولديغى حالده، هركسه اييلك ايتمك، رسالهِٔ النور طلبهلرينڭ قلبلرينه يرلشن بر شعارِ إسلام اولديغنى، بز ايستهميهرك إعلان ايدن حضرتِ اللّٰهه حدسز حدودسز شكرلر ايدييورز.
  چوق قصورلى طلبهڭز
  خسرو
  أوت سَوْگيلى استادم، بز اللّٰهدن، قرآندن، حبيبِ ذىشاندن و رسالهِٔ النوردن و قرآن دلاّلى سز سَوْگيلى استاديمزدن أبديًا راضىيز. و إنتسابمزدن هيچ بر جهتله پيشمانلغمز يوق. هم قلبمزده ذرّه قدر كوتولك ايتمك ايچون نيّت يوق. بز آنجق اللّٰهى و رضاسنى ايستهيورز. گون گچدكجه، رضاسى ايچنده، جنابِ حقّه وصلت إشتياقلرينى قلبمزده تكثيف ايدييورز. بِلا إستثنا بزه فنالق ايدنلرى جنابِ حقّه ترك ايتمكله عفو ايتمك و بِالعكس بزه ظلم ايدن او ظالملر ده داخل اولديغى حالده، هركسه اييلك ايتمك، رسالهِٔ النور طلبهلرينڭ قلبلرينه يرلشن بر شعارِ إسلام اولديغنى، بز ايستهميهرك إعلان ايدن حضرتِ اللّٰهه حدسز حدودسز شكرلر ايدييورز.
  چوق قصورلى طلبهڭز
  خسرو
  Yükleniyor...